“Covid-19, l’epidèmia emocional”: un ‘webinar’ a càrrec del doctor Lluís San per sobreposar-se a la crisi del coronavirus - Parc Sanitari Sant Joan de Déu
Estàs aqui: Parc Sanitari de Sant Joan de Déu > Notícies > Esdeveniments > “Covid-19, l’epidèmia emocional”: un ‘webinar’ a càrrec del doctor Lluís San per sobreposar-se a la crisi del coronavirus
“Covid-19, l’epidèmia emocional”: un ‘webinar’ a càrrec del doctor Lluís San per sobreposar-se a la crisi del coronavirus2020-04-072020-04-07https://www.pssjd.org/wp-content/uploads/2020/03/logoweb.pngParc Sanitari Sant Joan de Déuhttps://www.pssjd.org/wp-content/uploads/2020/04/com_webinar_lluis-san.jpg200px200px
“S’ha d’evitar viure el confinament com un càstig, es tracta de ser solidaris”
“Cal trobar mecanismes per saber sortir d’aquesta situació adversa”, afirma el doctor Lluís San, psiquiatre i consultor sènior del Parc Sanitari Sant Joan de Déu, que aquest dilluns ha ofert el webinar “Covid-19, l’epidèmia emocional”, en què justament ha descrit els recursos que es tenen a l’abast per portar la crisi del coronavirus el millor possible.
Pel doctor San, el període de confinament és imprescindible per superar la pandèmia i detalla que “no l’hem de viure com un càstig”, sinó com “una participació solidària a la resolució d’aquesta crisi”. A més, apunta que més enllà de la por, que origina comportaments irracionals, com ara abastir-se de productes que no es necessiten o irritar-se amb facilitat amb els altres; hi ha la possibilitat d’adoptar una actitud amb què es produeixi un aprenentatge i un creixement personal.
“Restringir l’accés a la informació i mantenir un estil de vida saludable”
Per primer cop a la història, s’està narrant l’evolució d’una pandèmia en viu, amb una allau d’informació constant. És un dels aspectes sobre els quals el doctor San destaca que cal protegir-se: “Hem d’evitar contagiar la por, compartir notícies falses i tenir una actitud responsable i constructiva”, i afegeix que cal “consultar la informació en canals oficials, en fonts fiables i escoltar la veu dels professionals sanitaris”.
En aquest webinar, organitzat pels clústers empresarials de Catalunya, el doctor San ha remarcat que “és una avantatge que des de casa ens puguem connectar, fet que fa anys era impensable” i ha subratllat que, en cas que es realitzi teletreball “s’han de diferenciar els horaris de feina i de descans, igual que ho fem en condicions de treball normals, i pactar les condicions d’aquesta nova situació amb l’empresa”.
confinament, covid-19, fake news, psiquiatria, teletreball